EkBass/fiwiki-20250220-pages-articles huggingface dataset:
Nojoud Ali

Nojoud Ali (Nujood Mohammed Ali, s. 1998 Jemen) on jemeniläinen tyttö, joka nousi maailmalla otsikoihin maansa ensimmäisellä oikeustaistelulla perinteisiä jemeniläisiä järjestettyjä (lapsi)avioliittoja vastaan. Nojoud Ali syntyi köyhään perheeseen Jemenin maaseudulla. Perheen taloudellisen tilanteen vuoksi hän joutui jättämään koulunsa kesken. Nojoudin ollessa yhdeksän tai kymmenen (lähteestä riippuen), hänen isänsä järjesti hänet naimisiin itseään kolme kertaa vanhemman miehen kanssa. Hän joutui kuitenkin heti uusien sukulaistensa pahoinpitelemäksi ja aviomiehensä raiskaamaksi. Vain kaksi kuukautta myöhemmin (2.4.2008) hän rikkoi paikallista perinnettä, karkaamalla ja hakeutumalla äitipuolensa ohjeistamana läheiselle oikeustalolle avioeroa varten. Oikeus myönsi hänelle avioeron 15.4.2008. Avioeron jälkeen Nojoud palasi alkuperäisen perheensä luokse ja pääsi jatkamaan koulunkäyntiään syksyllä 2008 - suunnitelmissaan valmistua asianajajaksi. Marraskuussa 2008, yhdysvaltalainen naistenlehti Glamour nimesi Nojoud Alin ja hänen asianajajansa, ihmisoikeusasiantuntija Shada Nasserin (s. 1964) Vuoden Nainen kunniajäseneksi (Women of the Year Fund Honoree). Nojoudin rohkeus sai tunnustusta erityisesti Hillary Clintonilta, joka jopa vieraili myöhemmin Jemenissä tapaamassa Nojoudia. 5\. maaliskuuta 2009 Nojoudille myönnettiin Women's World Award (World Hope Award) Itävallan Wienissä. Tähän tilaisuuteen hän ei pystynyt osallistumaan, koska hänen passinsa oli takavarikoitu hänen Jemenille tuomansa negatiivisen julkisuuden myötä. Vuonna 2013 Ali kertoi tiedotusvälineille, että hänen isänsä oli pakottanut hänet pois kotoa ja pidätti suurimman osan kustantajien maksamista rahoista. Hänen isänsä on myös järjestänyt avioliiton hänen nuoremmalle siskolleen Haifalle. Hän käytti Alin koulutukseen varatut rahat ostaakseen itselleen kaksi uutta vaimoa ja myi haaretz.comin mukaan Haifan naimisiin paljon vanhemman miehen kanssa. Alin entinen aviomies maksaa hänelle vain 30 dollaria kuukaudessa.https://www.france24.com/en/20150610-yemen-child-marriage-salami- nojoom-age-10-divorced Huffington Postin mukaan hän meni naimisiin vuonna 2014 ja hänellä on nyt kaksi tyttöä. Hänen koulutuksensa ei edistynyt alkuperäisen suunnitelman mukaisesti. Hänen perheensä on sanottu painostaneen häntä vaatimaan lisää rahaa.https://www.huffpost.com/entry/yemen-hillary- clinton_n_581e13dce4b0aac62484ca95 == Teokset == * Nojoud Ali, Delphine Minoui: Nojoud - 10 vuotta, eronnut. Juva, Gummerus, 2010. ISBN 978-951-20-8313-8 (Ranskankielinen alkuteos: Moi, Nojoud, 10 ans, divorcée, 2009) == Palkinnot == * Vuoden Nainen kunniajäsen - Women of the Year Fund Honoree (2008) * Women's World Award (World Hope Award) (2009) == Lähteet == Luokka:Jemeniläiset henkilöt Luokka:Ihmisoikeusaktivistit Luokka:Vuonna 1998 syntyneet Luokka:Elävät henkilöt
Tamaulipasinvarpuspöllö

Tamaulipasinvarpuspöllö (Glaucidium sanchezi) on pöllöihin kuuluva lintu. Sitä tavataan Meksikossa. Sen luontainen elinpiiri on subtrooppinen ja trooppinen kostea metsäinen vuoristo. ==Lähteet== * === Viitteet === ==Aiheesta muualla== *Tamaulipas Pygmy-owl videos on the Internet Bird Collection *Tamaulipas Pygmy-owl photo gallery VIREO *Kuvia; Artikkeli Luokka:Varpuspöllöt
Max (albumi)

Max on brittiläisen, Graham Parkerin taustayhtyeenä tunnetuksi tulleen The Rumourin ensimmäinen, vuonna 1977 julkaistu studioalbumi. Yhtye on Advancedalen artisteja. Levy on valmistettu Englannissa. Levyn on kustantanut Vertigo Records sen ovat tuottaneet Robert John Lange ja yhtye itse. Miksaus on myös yhtyeen käsialaa. Albumi on äänitetty Rockfield-studioilla Monmouthissa ja miksattu Lontoossa Wessex-studioilla. Edellisessä äänittäjänä on ollut Ted Sharpe ja jälkimmäisessä Tim Friese-Greene. Levykannen valokuvan on ottanut Pete Kodick ja takakannen valokuvat yhtyeen viidestä jäsenestä konserttitilanteessa Keith Morris. Alkuperäisiä LP-levyjä on markkinoinut Phonogram Limited, 129 Park Street, London W1Y 3FA ja levykannen valmistaja on Robert Stace. == Kappaleet == Julkaisijat ovat Rock Mus. Co. Ltd. (A1), Cop. Con. (A2, A5, B2-B5), Big 3 Mus. Ltd. (A3), Island Mus. / Cop. Con. (A4) ja Jobete Mus. (UK) Ltd. (B1). == Muusikot == The Rumourin lisäksi levyllä soittavat puhaltimia: * Albie Donnelly – tenorisaksofoni * Bob Robertson – alttosaksofoni * Dick Hanson – trumpetti * Danny Ellis – vetopasuuna Albie Donnelly ja Bob Robertson esiintyvät Virgin Recordsin suosiollisella luvalla. == Lähteet == * The Rumour LP Max (Vertigo BD 6360 149, 1977) == Aiheesta muualla == * * Luokka:Vuoden 1977 esikoisalbumit Luokka:Brittiläiset rockalbumit
Akasiavarpuspöllö

Akasiavarpuspöllö (Glaucidium capense) on pöllöjen heimoon kuuluva afrikkalainen lintulaji. Sitä tavataan Afrikassa Angolassa, Botswanassa, Etelä-Afrikassa, Keniassa, Keski-Afrikan tasavallassa, Kongon tasavallassa, Kongon demokraattisessa tasavallassa, Malawissa, Mosambikissa, Namibiassa, Sambiassa, Somaliassa, Swazimaassa, Tansaniassa, Ugandassa ja Zimbabwessa. Akasiavarpuspöllö on pieni pöllölaji, jolla ei ole korvatupsuja. Sukupuolet eroavat jonkin verran kooltaan niin, että naaraat ovat hiukan isompia, mutta höyhenys on samanlainen. Lajia tavataan useimmiten metsissä alavilla ja vuoristoalueilla sekä metsien reunamilla. Sitä esiintyy myös kosteissa pensastoissa. Se on osittain päivälintu, ja se syö lähinnä hyönteisiä, mutta toisinaan myös pieniä jyrsijöitä ja lintuja. ==Alalajit== Sillä on kuusi alalajia: * Glaucidium capense albertinum Prigogine, 1983 – valid * Glaucidium capense capense (A. Smith, 1834) – valid * Glaucidium capense castaneum Reichenow, 1893 – valid * Glaucidium capense etchecopari Erard & Roux, 1983 – valid * Glaucidium capense ngamiense (Roberts, 1932) – valid * Glaucidium capense scheffleri Neumann, 1911 – valid ==Lähteet== * ===Viitteet=== ==Aiheesta muualla== *African Barred Owlet www.oiseaux.net Luokka:Varpuspöllöt
The Voice of Jazz

The Voice of Jazz on yhdysvaltalaisen jazzlaulaja Billie Holidayn tuotannosta Mercury Recordsin Jazz Master -sarjassa vuonna 1973 julkaistu monofoninen kokoelma-albumi. Tuotannosta on vastannut Norman Granz. Kokoelman kappaleet on valinnut John Snell ja esittelytekstin on laatinut Benny Green. Levykannen on suunnitellut Helmut Schiefer. Levyn kappaleet on äänitetty 3. syyskuuta 1954 Los Angelesissa ja 14. helmikuuta 1955 New York Cityssä. Holiday kuoli vuonna 1959. Alkuperäisiä LP-levyjä on valmistettu Hollannissa. == Kappaleet == Kappaleet 1-5 on julkaistu vuonna 1958 ja kappaleet 6-7 vuonna 1960. Kappaleet 1, 2 ja 4 on julkaistu vuonna 1960 ja kappaleet 3 ja 5 vuonna 1973. ; Huomioita == Muusikot == (A) Äänitetty Los Angelesissa 3. syyskuuta 1954 * Billie Holiday – laulu * Harry Edison – trumpetti * Willie Smith – alttosaksofoni * Bob Tucker – piano * Barney Kessel – kitara * Red Callender – basso * Chico Hamilton – rummut (B) Äänitetty Los Angelesissa 3. syyskuuta 1954 * Billie Holiday – laulu * Bob Tucker – piano (C) Äänitetty New York Cityssä 14. helmikuuta 1955 * Billie Holiday – laulu * Charlie Shavers – trumpetti * Tony Scott – klarinetti * Budd Johnson – tenorisaksofoni * Carl Drinkard – piano * Billy Bauer – kitara * Leonard Gaskin – basso * Cozy Cole – rummut == Lähteet == * Billie Holiday LP The Voice of Jazz (Mercury 9291 053, 1973) == Aiheesta muualla == * Luokka:Vuoden 1973 kokoelma-albumit Luokka:Yhdysvaltalaiset jazzalbumit
Caldwell

Caldwell voi tarkoittaa ainakin seuraavia asioita: ;henkilöiden sukunimi: * Anne Caldwell (1867–1936), yhdysvaltalainen sanoittaja ja teatterikäsikirjoittaja * Erskine Caldwell (1903–1987), yhdysvaltalainen kirjailija * Ian Caldwell, yhdysvaltalainen kirjailija * Jim Caldwell (s. 1955), yhdysvaltalainen amerikkalaisen jalkapallon valmentaja * Kentavious Caldwell-Pope (s. 1993), yhdysvaltalainen koripalloilija * L. Scott Caldwell (s. 1950), yhdysvaltalainen näyttelijä * Nadene Caldwell (s. 1991), pohjoisirlantilainen jalkapalloilija * Ryan Caldwell (s. 1981), kanadalainen jääkiekkoilija * Samuel H. Caldwell (1904–1960), yhdysvaltalainen sähköinsinööri ja varhainen tietokoneiden kehittäjä * Sophie Caldwell (s. 1990), yhdysvaltalainen maastohiihtäjä * Steven Caldwell (s. 1947), graafinen suunnittelija ja tieteiskirjailija * Taylor Caldwell (1900–1985), englantilais-yhdysvaltalainen kirjailija * Tracy Caldwell (s. 1969), yhdysvaltalainen fyysikko ja astronautti * William H. Caldwell (s. 1859), skotlantilainen biologi ja embryologi * Zoe Caldwell (1933–2020), australialainen näyttelijä ;Paikat * Caldwell, paikkakunta Idahon osavaltiossa Yhdysvalloissa * Caldwell, paikkakunta Kansasin osavaltiossa Yhdysvalloissa * Caldwell, paikkakunta New Jerseyn osavaltiossa Yhdysvalloissa * Caldwellin piirikunta ;Yhdysvaltain laivasto * Caldwell-luokka, kuuden aluksen muodostama hävittäjäluokka * USS Caldwell (DD-69), Caldwell-luokan hävittäjä * USS Caldwell (DD-605), Benson-luokan hävittäjä Luokka:Luettelot henkilöistä sukunimen mukaan
Şəmkirin piirikunta

Şəmkirin piirikunta (, ) on paikallishallintoalue Azerbaidžanissa. Vuonna 1930 perustetun piirin pinta-ala on 1956,7 neliökilometriä. Asukkaita on 192 900 henkeä (vuonna 2010). Şəmkirin piiri sijaitsee Azerbaidžan länsiosassa Kurajoen laaksossa. Se rajoittuu koillisessa Samuxin, kaakossa Göygölin ja Daşkəsənin, lounaassa Gədəbəyn ja luoteessa Tovuzin piireihin. Piirin keskus on Şəmkirin kaupunki, josta on 399 kilometriä maan pääkaupunkiin Bakuun. Muita merkittävämpiä paikkakuntia ovat Çinarlın, Dəllərin, Zəyəmin ja Kürin taajamat. Kuntia on yhteensä 57 ja kyliä 59. Kaupunkiväestön osuus on 34,8 % (vuonna 2010). Seudulla oli aikaisemmin huomattava armenialaisvähemmistö (21,2 % vuonna 1959). Vuoden 1999 väestönlaskennan mukaan asukkaista 98,8 % on azereja ja 0,9 % turkkilaisia. Piirin kautta kulkee Bakun ja Tbilisin välinen rautatie sekä Bakusta Georgian rajalle johtava M1-valtatie. Seudun pääelinkeino on maatalous, joka on erikoistunut viljan, vihannesten ja hedelmien viljelyyn sekä maidon, lihan ja munien tuotantoon. Nähtävyyksiä ovat muinaiset asuinpaikat, vanhat linnoitukset, moskeijat, sillat ja hautausmaat sekä Şəmkirin vuonna 1909 rakennettu saksalainen kirkko. Paikallislehtinä ilmestyvät Şəmkir ja Qərb xəbərləri. ==Lähteet== ==Aiheesta muualla== * Şəmkirin piirin sivusto * Azerbaidjan: Territorial and administrative units , , *
Satra lbaeng

Satra lbaeng on eeppisten runoelmien, kokonaisten ruonomuotoisten romaanien tyyppi. Niitä kirjoitettiin Kambodžassa 1700-luvulla. Nimi tarkoittaa "teoksia huvin vuoksi", millä ne erottuvat samaan aikaan tehdyistä opettavaisista chbap-runoista. Monet satra lbaeng-runoelmat tallettavat vanhaa jataka- tarinoiden perinnettä. Jataka-tarinat kertovat Buddhan aikaisemmista elämistä, ja munkit käyttivät niitä myös opettaessaan pojille lukemista, kirjoitusta ja uskontoa. Osa Satra lbaeng-tarinoista pohjautui kansansatuihin tai jopa värittyneisiin tositapahtumiin, kuten suosittu tarina Tumin ja Teavin onnettomasta rakkaudesta.Literature—Cambodia, Khmer Bookrags == Lähteet == Luokka:Kambodžalainen kulttuuri
Rawilpass

Rawilpass () on alppisola Sveitsissä, Bernin Alpeilla, Valais'n ja Bernin kantonien sekä Ayentin ja Lenkin kuntien rajalla. Solan korkeus on 2 429 metriä. Solan eteläpuolelta saa alkunsa Rhôneen laskeva Liènejoki, johon on rakennettu Tseuzierin patojärvi. Pohjoispuolen vedet virtaavat Iffigbachin kautta Simmeen ja edelleen Thuninjärveen. Sola on ikivanha paikallinen kulkureitti Valais'sta Simmentaliin: etelästä on tuotu muun muassa viiniä, pohjoisesta juustoja ja karjaa. Solassa ei ole tietä. Solan ali kaavailtiin tietunnelia, suoraa tieyhteyttä Bernistä Sioniin, aina 1980-luvulle asti, jolloin Lötschbergin tunnelin autojunaliikenteen todettiin olevan riittävää. == Lähteet == * * Luokka:Sveitsin solat Luokka:Valais Luokka:Bernin kantoni
Enrico De Nicola

Enrico De Nicola (9. marraskuuta 1877 – 1. lokakuuta 1959) oli italialainen poliitikko ja asianajaja. Hänet oli valittu valtionhoitajaksi 28. kesäkuuta 1946, ja kun Italian perustuslaki astui voimaan 1. tammikuuta 1948, hänestä tuli suoraan lain nojalla ensimmäinen Italian tasavallan presidentti. Hänen presidenttikautensa oli lyhyt ja päättyi 12. toukokuuta 1948, kun ensimmäinen parlamentin valitsema presidentti, Luigi Einaudi, astui virkaansa. De Nicola edusti Italian liberaalista puoluetta, ja hän toimi presidenttikautensa jälkeen elinikäisenä senaattorina sekä lyhyen ajan myös senaatin puhemiehenä vuosina 1951–1952. ==Lähteet== * Luokka:Italian presidentit Luokka:Vuonna 1877 syntyneet Luokka:Vuonna 1959 kuolleet
Lynx Edicions

Lynx Edicions on espanjalainen lintutieteelliseen kirjallisuuteen erikoistunut kustantamo. Lynx Edicions nousi kustantamona maailman maineeseen 16-osaisella teossarjalla Handbook of the Birds of the World (HBW), jonka ensimmäinen osa ilmestyi vuonna 1992. Toistaiseksi on ilmestynyt 15 osaa, ja 16. osan jälkeen teossarjassa on esitelty kaikki maailman lintulajit alalajeineen, ensimmäistä kertaa lintutieteen historiassa. HBW lienee nykyisin eniten siteerattu lintutieteellinen teos maailmalla. Viidentoista osan hinta on noin 2 500 euroa. Vuonna 2005 Lynx Edicions julkaisi Pamela C. Rasmussenin ja John C. Andertonin teoksen Birds of South Asia. The Ripley Guide. Vuonna 2009 aloitettu Mammals of the World on kahdeksanosaiseksi suunniteltu teossarja kaikista maailman nisäkkäistä. Vuonna 2002 Lynx Edicions ryhtyi julkaisemaan internetissä HBW:n suppeaa sähköistä vastinetta The Internet Bird Collection (IBC). Verkkosivuilla esitellään kaikki maailman lintulajit, joista useimmista on myös valokuvia, videoleikkeitä tai äänitteitä. Yhtiön perustajia olivat Josep del Hoyo, Jordi Sargatal ja Ramón Mascort vuonna 1988.Amazon.com Yhtiö toimii Barcelonassa. == Lähteet == *Lynx Edicions, kotisivu *The Internet Bird Collection, kotisivu *Luettelo Lynx Edicionsin kustantamista kirjoista (NHBS) Luokka:Kirjankustantamot
Gemmipass

Gemmipass on alppisola Sveitsissä, Bernin Alpeilla, Wallisin kantonissa, Leukerbadin kunnassa. Solan korkeus on 2 314 metriä. Rhôneen laskeva Dalajoki virtaa solan eteläpuolella. Solan pohjoispuolella on Daubensee-niminen luonnonjärvi. Solan eteläpuolella on noin 600 metriä korkea jyrkänne, joka pitkään esti solan ylittämisen. 1700-luvulla reittiä raivattiin niin, että kulku tuli mahdolliseksi. Vuonna 1957 jyrkänteelle rakennettiin köysirata etelästä, Leukerbadista. Tämän jälkeen Gemmisolasta on tullut suosittu kesä- ja talviretkeilykohde, jonne kuljetaan Kanderstegistä tai Leukerbadista. Köysiradalla on säännöllinen aikataulun mukainen liikenne läpi vuoden lukuun ottamatta hiljaisia aikoja toukokuulla ja marras-joulukuulla. Vuonna 1998 solaan, sen etelänpuoleiselle jyrkänteelle, avattiin hotelli.Gemmisolan matkailusivut , , Solaan ei ole tieyhteyttä. Gemmisolan kautta kulkee valtakunnallinen 220 kV voimajohto.Lehtiartikkeli == Lähteet == * * ===Viitteet=== == Aiheesta muualla == Luokka:Sveitsin solat Luokka:Valais
Tennessee Waltz (The Violentsin kappale)

Tennessee Waltz on ruotsalaisen, vuonna 1959 perustetun ja 1960-luvulla Jerry Williamsin säestysyhtyeenä tunnetun The Violentsin singlejulkaisu. Sen on kustantanut levy-yhtiö Sonet luettelotunnuksella T-7589. Single on painettu violetinväriselle vinyylille. == Kappaleet == == Lähteet == * The Violents s. Tennessee Waltz / "Cheatin' Baby" (Sonet T-7589) Luokka:Vuoden 1962 kappaleet Luokka:Ruotsalaiset popkappaleet
Gədəbəyn piirikunta

Gədəbəyn piirikunta (äännetään [gädäbäin], , ) on paikallishallintoalue Azerbaidžanissa. Vuonna 1930 perustetun piirin pinta-ala on 1229 neliökilometriä. Asukkaita on 94 200 henkeä (vuonna 2010). Gədəbəyn piiri sijaitsee Azerbaidžanin länsiosassa Pienen Kaukasuksen pohjoisrinteillä. Se rajoittuu pohjoisessa Tovuzin ja Şəmkirin piireihin, idässä Daşkəsənin piiriin sekä etelässä ja lännessä Armeniaan. Gədəbəyn piirin pohjoispuolella sijaitseva, Armeniaan kuuluva Artsvašenin eksklaavi on ollut Azerbaidžanin miehittämä vuodesta 1992 lähtien. Piirin keskus on Gədəbəyn kaupunki, josta on 444 kilometriä maan pääkaupunkiin Bakuun. Kuntia on yhteensä 44 ja kyliä 108. Kaupunkiväestön osuus on 10,7 % (vuonna 2010). Vuoden 1999 väestönlaskennan mukaan 99,4 % asukkaista on azereja. Seudun pääelinkeino on maatalous, joka on erikoistunut perunan ja viljan viljelyyn sekä karjanhoitoon. Gədəbəyssä on saksalaisten 1800-luvulla perustama kulta- ja kuparikaivos. Lisäksi on rakennustarvike- ja pienimuotoista elintarviketeollisuutta. Historiallisia nähtävyyksiä ovat 800-luvulla rakennettu Söyüdlün kylän puolustustorni, Koroğlun linnoitus 1500-luvulta sekä Qalakəndin ja Böyük Qaramuradin kylien kirkkorakennukset. Paikallislehtenä ilmestyy Tərəqqi. ==Lähteet== ==Aiheesta muualla== * Gədəbəyn piirin sivusto * Azerbaidjan: Territorial and administrative units , , *
Cesare Merzagora

Cesare Merzagora (9. marraskuuta 1898 – 1. toukokuuta 1991) oli italialainen poliitikko. Hän oli Italian senaatin jäsen vuodesta 1948 ja senaatin puhemies vuosina 1953–1967. Merzagora oli siviiliammatiltaan pankkiiri. Hän toimi myös virkaatekevänä tasavallan presidenttinä noin viiden kuukauden ajan vuoden 1964 lopussa, kun presidentti Antonio Segni oli sairastunut vakavasti ja joutunut lopulta eroamaan virastaan ennenaikaisesti. == Lähteet == == Aiheesta muualla == * MERZAGORA, UN NEMICO A PALAZZO Repubblica Luokka:Italialaiset kristillisdemokraattiset poliitikot Luokka:Italian presidentit Luokka:Vuonna 1898 syntyneet Luokka:Vuonna 1991 kuolleet
John C. Anderton

John C. Anderton on yhdysvaltalainen lintutieteilijä ja taidemaalari. Alderton maalasi 69 kuvataulua professori Pamela C. Rasmussenin kirjoittamaan ja toimittamaan kaksiosaiseen, Etelä-Aasian linnustoa esittelevään teokseen Birds of South Asia. The Ripley Guide, jonka Lynx Edicions julkaisi vuonna 2005. Alderton maalasi myös teoksen kansikuvat. Luokka:Yhdysvaltalaiset ornitologit Luokka:Syntymävuosi puuttuu Luokka:Elävät henkilöt
Ole Marius Ingvaldsen

Ole Marius Ingvaldsen (s. 2. lokakuuta 1985) on norjalainen mäkihyppääjä, joka edusti Steinkjer Skiklubb -seuraa. Ensimmäisen kerran Ingvaldsen kilpaili mäkihypyn maailmancupissa kaudella 2008–2009 Trondheimissa. Ensimmäiset pisteensä hän sai joulukuussa 2010 oltuaan Lillehammerissa 20:s. Kymmenen parhaan joukkoon hän sijoittui ensimmäisen kerran Sapporon kilpailussa tammikuussa 2011 oltuaan kymmenes. Parhaimmillaan hän on sijoittunut yhdeksänneksi Engelbergissä joulukuussa 2013. == Lähteet == Luokka:Norjalaiset mäkihyppääjät Luokka:Vuonna 1985 syntyneet Luokka:Elävät henkilöt
Eteläinen Patagonian jäätikkö

Eteläinen Patagonian jäätikkö on laaja jääkenttä Andeilla Chilessä ja Argentiinassa. Se on Etelämantereen jälkeen toiseksi suurin jääalue eteläisellä pallonpuoliskolla. Jääkentän pinta-ala on noin 13 000 neliökilometriä, pituus noin 360 km ja leveys keskimäärin noin 40 kilometriä.Mosaic of the Southern Patagonian Ice Field NASA Earth Observatory Eteläinen Patagonian jäätikkö on suurempi kahdesta osasta, jotka ovat jäljellä suuresta Patagonian mannerjäätiköstä. Suuri osa jäätiköstä on suojeltu kansallispuistoissa: Los Glaciaresin kansallispuisto Argentiinassa sekä Bernardo O'Higginsin kansallispuisto ja Torres del Painen kansallispuisto Chilessä.Southern Patagonia Ice Field Patagonia Online == Lähteet == == Aiheesta muualla == Luokka:Jäätiköt Luokka:Andit Luokka:Argentiinan ja Chilen raja
Handbook of the Birds of the World

Handbook of the Birds of the World (HBW) on espanjalaisen Lynx Edicionsin kustantama moniosainen teossarja maailman kaikista nykyisin elävistä lintulajeista. Sarjasta on ilmestynyt 17 osaa. Varsinaiseen sarjaan kuului 16 osaa, joista viimeinen julkaistiin vuonna 2011. Kaksi vuotta myöhemmin ilmestyi erikoisosa, jossa on 69 lajia uutta lajia. Sarjan julkaiseminen aloitettiin vuonna 1992. Toimittajina ovat olleet Josep del Hoyo, Andrew Elliott, Jordi Sargatal ja David A. Christie. Lintuartikkeleiden kirjoittamiseen osallistui 277 lintuasiantuntijaa 40 maasta. Teoksia oli kuvittamassa 33 kuvittajaa ja 1 151 valokuvaajaa. Kukin kirja on kooltaan 31 × 24 cm. Seitsemäntoista kirjan sivumäärä on yhteensä noin 13 370. Handbook of the Birds of the World on ensimmäinen teos, jossa esitetään maailman kaikki nykyisin elävät lintulajit ja -alalajit kuvin ja sanoin. 16 ensimmäistä osaa keskittyy esiteltyihin heimoihin. Heimot jakautuvat lajikohtaisiin artikkeleihin, joissa kuvataan muun muassa lajin taksonomia, alalajit ja esiintyminen, ulkonäkö ja äänet, elinympäristö, ravinto, lisääntyminen, muutto, suojelun taso ja kirjallisuusluettelo. Ensimmäistä ja toista osaa lukuun ottamatta kaikissa osissa on laaja artikkeli jostakin tietystä lintutieteen osa-alueesta. Vuonna 2002 Lynx Edicions ryhtyi julkaisemaan internetissä The Internet Bird Collection (IBC) -nimistä verkkosivustoa, joka on tavallaan HBW:n suppea sähköinen versio. ==Katso myös== *Luettelo lintukirjoista == Lähteet == == Aiheesta muualla == *HBW:n kotisivu *IBC:n kotisivu Luokka:Kirjat linnuista Luokka:Espanjalaiset tietokirjat
Pohjoinen Patagonian jäätikkö

Pohjoinen Patagonian jäätikkö on jääkenttä Chilessä. Se on pienempi kahdesta Andeilla sijaitsevasta jääkentästä. Ne ovat jäänteitä laajaasta Patagonian mannerjäätiköstä, joka peitti suuren osan Patagoniaa noin miljoona vuotta sitten. Nykyisin Pohjoinen Patagonian jäätikkö kattaa enää 4 200 neliökilometriä. Se on silti laajin jäätikköalue napapiirien lämpimämmällä puolella.Northern Patagonian Ice Field, Chile Earth Observatory == Lähteet == Luokka:Jäätiköt Luokka:Chilen maantiede Luokka:Andit
Giovanni Spadolini

Giovanni Spadolini (21. kesäkuuta 1925 – 4. elokuuta 1994) oli italialainen poliitikko, lehtimies ja historioitsija. Hän oli vuodesta 1961 Firenzen yliopiston nykyajan historian professori. Lehtimiehen uran hän aloitti kirjoittamalla artikkeleita useihin tunnettuihin lehtiin, kuten esimerkiksi Il Mondo, La Stampa ja Il Messaggero ja oli ennen täysiaikaisesti politiikkaan siirtymistä muun muassa Corriere della Sera-lehden johtaja vuosina 1968-72 kunnes hänet valittiin Italian senaattiin vuoden 1972 vaaleissa. Hän toimi puolustusministerinä, opetusministerinä ja kulttuuriministerinä useissa eri hallituksissa ja viimein Italian pääministerinä vuosina 1981–1982. Hän oli myös senaatin puheenjohtaja vuosina 1987–1994. Hän edusti Italian tasavaltalaista puoluetta (Partito Repubblicano Italiano, PRI), joka on pieni liberaalipuolue. Spadolini oli ensimmäinen pääministeri sitten vuoden 1945, joka ei kuulunut kristillisdemokraatteihin. Hän toimi myös kuukauden ajan virkaatekevänä tasavallan presidenttinä toukokuussa 1992 presidentti Francesco Cossigan erottua kaksi kuukautta ennen virkakautensa päättymistä ja ennen kuin uuden presidentin Oscar Luigi Scalfaron toimikausi alkoi. == Lähteet == Luokka:Italian pääministerit Luokka:Italian puolustusministerit Luokka:Opetusministerit Luokka:Kulttuuriministerit Luokka:Italialaiset professorit Luokka:Vuonna 1925 syntyneet Luokka:Vuonna 1994 kuolleet
Jordi Sargatal

Jordi Sargatal (s. 29. heinäkuuta 1957 Figueres) on espanjalainen lintutieteilijä, luonnonsuojelija ja kirjailija. Sargatalin intohimo lintujen tarkkailuun heräsi 14-vuotiaana hänen käydessään katalonialaisella Aiguamolls de l'Empordàn kosteikkoalueella. Myöhemmin alue aiottiin kaavoittaa rakennusmaaksi, jolloin Sargatal perusti kansalaisliikkeen puolustamaan alueen luontoarvoja. Työn tuloksena alueesta muodostettiin kansallispuisto. Sargatal toimi kansallispuiston johtajana 14 vuotta 1984–1998. Vuodesta 1983 lähtien Sargatal matkusti lintujen perässä ympäri Espanjaa ja monissa muissa maissa. Vuonna 1988 hän oli perustamassa yhdessä Josep del Hoyon ja Ramón Mascortin kanssa lintukirjoihin erikoistunutta Lynx Edicions -kustantamoa. Hän oli toimittamassa seitsemää ensimmäistä osaa yhtiön 16-osaisesta Handbook of the Birds of the World -teossarjasta. Sargatal toimii Espanjan Greenpeacen neuvonantajana. == Lähteet == *Henkilöesittely (The Internet Bird Collection) *laguna del canizar Luokka:Ornitologit Luokka:Vuonna 1957 syntyneet Luokka:Elävät henkilöt
Indianapolis Olympians

Indianapolis Olympians oli vuosina 1949–1953 toiminut NBA-seura. == Historia == Seura perustettiin vuonna 1949 Indianapolis Jetsin tilalle. Jets kärsi talousongelmista, jolloin Kentuckyn yliopiston entiset pelaajat ostivat seuran. Seura nimettiin Olympiansiksi, sillä Kentuckyn pelaajat olivat voittaneet olympiakultaa Lontoon olympialaisissa. Ensimmäisellä NBA-kaudella seura voitti läntisen divisioonan. Pudotuspeleissä seura eteni divisioonan loppuotteluihin, joissa Anderson Packers voitti seuran otteluvoitoin 2–1. Tammikuussa 1950 yliopistokoripallossa tuli esille sopupeliskandaali, jonka johdosta Olympiansin pelaajat Ralph Beard ja Alex Groza saivat elinikäiset kilpailukiellot NBA:han. Kausina 1950–1953 Olympians eteni aina divisioonansa välieriin, mutta putosi joka kerta jatkosta. Kilpailukieltojen ja loukkaantumisten rasittamana seura lopetti toimintansa vuonna 1953. == Lähteet == == Aiheesta muualla == *Basketball-Reference Luokka:Yhdysvaltalaiset koripalloseurat Luokka:Indianapolisin urheilu
Kaappaus Bermudan kolmiossa

Kaappaus Bermudan kolmiossa (Airport '77) on 11. maaliskuuta 1977 ensi-iltansa saanut yhdysvaltalainen katastrofielokuva. Elokuvan ohjasi Jerry Jameson ja tuotti Universal Pictures -tuotantoyhtiö. Elokuvan pääosissa näyttelevät Jack Lemmon, Lee Grant ja Brenda Vaccaro. Elokuva on kolmas osa Airport- katastrofielokuvien sarjassa, jonka aiemmat osat ovat Kiitorata (Airport, 1970) ja Jättiläinen taivaalla (Airport 1975, 1974). Neljäntenä valmistui vielä Airport ’80 – Concorde (1979). == Rooleissa == == Vastaanotto == Video- oppaassa vuodelta 1994 Bello Romano kutsui elokuvaa kliseiseksi mutta siedettäväksi ja antoi sille kaksi tähteä viidestä, mikä vastaa sanallista arviota ”keskinkertainen”. Katso-lehden Markku Tuuli antoi elokuvalle kolme tähteä viidestä. Hän piti tv-ohjaajana tunnetun Jerry Jamesonin ensimmäistä teatterielokuvaa sujuvana työnä mutta käsikirjoitusta niin tavanomaisena, että elokuvaa luulee välillä parodiaksi. == Lähteet == == Aiheesta muualla == * Luokka:Yhdysvaltalaiset katastrofielokuvat Luokka:Vuoden 1977 yhdysvaltalaiset elokuvat Luokka:Elokuvat ilmailusta
Théo Sarapo

Théo Sarapo oik. Theophanis Lamboukas (26. tammikuuta 1936 Pariisi – 28. elokuuta 1970 Limogeshttp://www.christielaume.com/biography_theo.html) oli ranskalainen laulaja-näyttelijä. Hän oli naimisissa laulaja Édith Piafin kanssa vuosina 1962–1963. ==Elämäkerta== ===Lapsuus ja nuoruus=== Theophanis Lamboukas syntyi kreikkalaiskatoliseen perheeseen. Hänen kampaajaisänsä asettui asumaan Pariisin esikaupunkialueelle. Nuori Theophanis aloitti laulamisen varhain ja osallistui 18-vuotiaana laulukilpailuun. Hän kävi kauppakorkeakoulun ja työskenteli isänsä kampaamossa. Vuonna 1956 hän suoritti varusmiespalveluksen, ja meni kolmeksitoista kuukaudeksi Algeriaan. ===Édith Piaf=== Palattuaan Pariisiin hän vietti iltojaan Édith Piafin luona ja kävi hänen luonaan sairaalassa. Piaf huomasi Sarapon kyvyt ja rupesi kouluttamaan tätä laulajaksi ja esiintyjäksi. 9. lokakuuta 1962 Sarapo meni naimisiin häntä parikymmentä vuotta vanhemman ja vakavasti sairaan laulajan, Édith Piafin kanssa. Heillä oli kirkkohäät Pariisissa, kreikkalaiskatolisessa kirkossa. Sarapo lauloi Piafin kanssa paljon duettoja, joista tunnetuin ehkä Michel Emerin laulu nimeltä "A quoi ca sert l'amour". Piafin kuoleman jälkeen hän ei laulanut pitkään aikaan. ==Kuolema== Sarapo kuoli auto-onnettomuudessa vuonna 1970 vain 34-vuotiaana. Hänet haudattiin vaimonsa Édith Piafin viereen Père- Lachaisen hautausmaalle Pariisiin. ==Elokuvat== * Judex - salaperäinen kostaja (Judex), 1963 * Pahaa ei tapa pirukaan (Un condé), 1970 ==Lähteet== Luokka:Ranskalaiset laulajat Luokka:Ranskalaiset näyttelijät Luokka:Kampaajat Luokka:Édith Piaf Luokka:Liikenneonnettomuudessa kuolleet Luokka:Vuonna 1936 syntyneet Luokka:Vuonna 1970 kuolleet
Hiirihai

Hiirihai (Leptocharias smithii) on Atlantin eteläosissa Afrikan länsirannikolla tavattava luomihaikaloihin kuuluva kalalaji. Se on ainoa laji hiirihaiden (Leptochariidae) heimossa. == Taksonomia == Hiirihain taksonomia on pitkään ollut epäselvä. Ainutlaatuisten piirteiden vuoksi se sijoitetaan nykyään omaan hiirihaiden heimoonsa. Heimon sukulaisuussuhteet muihin luomihaikaloihin, erityisesti koirahaihin ja tiikerihaihin, joihin se joskus luokitellaan, on edelleen epäselvä. == Anatomia == Hiirihai on pienikokoinen hai ja koiras voi kasvaa 77 cm pitkäksi ja suurin mitattu naaras oli 82 cm pitkä. Yleensä laji jää kuitenkin pienemmäksi ja saavuttaa noin 55 cm pituuden. Väriltään hiirihai on harmaa selästään ja vatsastaan vaaleampi. Kalan sierainläpät ovat kasvaneet viiksimäisiksi. Selkäeviä on hiirihailla kaksi ja ne ovat samankokoiset ja suhteellisen pienet. Hiirihainaarailla on ainutlaatuinen pyöreänmallinen istukka. Naaras synnyttää eläviä poikasia, joita voi olla seitsemän. == Levinneisyys ja ravinto == Hiirihaita tavataan Afrikan länsirannikon läheisyydestä. Kala elää trooppisissa vesissä, joiden lämpötila on 22–27 °C. Laji on yleinen jokien suistoissa, jotka ovat mutapohjaisia. Laji elää yleensä 10-75 metrin syvyydessä merenpinnasta. Hiirihaiden ravintoa ovat äyriäiset, pienet kalat, sienieläimet ja nilviäiset, kuten mustekalat. Hiirihaiden hampaat ovat pienikokoiset ja koiraalla etuhampaat ovat selkeästi suuremmat kuin naaraalla. == Hiirihai ja ihmiset == Hiirihai on rauhallinen ja ihmiselle vaaraton. Hiirihaikanta on vähentynyt haiden pyynnin vuoksi ja IUCN luokittelee lajin silmälläpidettäväksi. Sitä saadaan saaliiksi trooleilla ja siimakalastuksella. Hiirihaiden lihaa syödään kuivattuna ja savustettuna ja lajin nahasta voidaan valmistaa laukkuja. == Lähteet == Luokka:Hait Luokka:Uhanalaiset kalat
Kirausk

Kirausk () eli Kirovsk () on pieni kaupunki ja maatalousvaltainen hallintopiiri Valko-Venäjän Mahiljoun alueella Babruiskin koillispuolella. Vuoden 2009 väestönlaskennan mukaan Kirauskin kaupungissa asui 8 756 ja koko piirissä 22 352 ihmistä. == Lähteet == == Aiheesta muualla == * Lyhyt kuvaus kaupungista (BYcity.org) * Kaupungin keskustan kartta (BYcity.org) * Кировский район - Tietoa piiristä taajamineen (dorogiby.info) * WikiMapia karttalinkki kaupungista ympäristöineen, kohteiden selitykset pääosin tai * Neuvostoliiton aikaista topografiakarttaa 1:100 000 ja 1:200 000 alueesta * Piirin perustietoja ja kartta (emaps-online.com) * Tietoa piirin palveluista ja kuvia rakennuksista (region.mogilev.by) * Hallintopiiristä (region.mogilev.by) * Kuvia Kirauskin piiristä , , ja (radzima.org) Luokka:Mahiljoun alueen kaupungit
Kim René Elverum Sorsell

Kim René Elverum Sorsell (s. 6. elokuuta 1988, Oslo, Norja) on norjalainen mäkihyppääjä. Ensimmäisen maailmancup-osakilpailunsa hän hyppäsi Trondheimissa joulukuussa 2007. Enimmäkseen norjalainen on tehnyt esiintymisiä Continental Cupissa, jossa hän onkin ottanut yhden voiton vuonna 2010 sekä useita sijoittumisia kolmen joukkoon. Elverum Sorsell pitää hallussaan epävirallista Vikersundin suurmäen mäkiennätystä 124,5 metriä. == Lähteet == * Kim René Elverum Sorsell FIS:n tietokannassa Luokka:Norjalaiset mäkihyppääjät Luokka:Vuonna 1988 syntyneet Luokka:Elävät henkilöt
Ramón Mascort

Ramon Mascort Amigó on espanjalainen lintutieteilijä, yrittäjä ja lakimies. Mascort oli perustamassa Lynx Edicions kustannusyhtiötä 1988 yhdessä Josep del Hoyon, Jordi Sargatalin ja Andy Elliottin kanssa. Hän toimii yhtiön toimitusneuvoston puheenjohtajana. Nuorena Mascort oli olympiatason jousiampuja, mutta urheilu jäi ammatillisten tehtävien takia. Mascort perusti Mascortin säätiön (Fundació Mascort) Torroella de Montgríin Kataloniaan, ja toimii säätiön puheenjohtajana. Säätiö toimii Mascortin iso-isoisän Ramon Galibern Casanovasin rakennuttamassa palatsissa. == Lähteet == *The Internet Bird Collection *Fundació Mascort, kotisivu Luokka:Ornitologit Luokka:Syntymävuosi puuttuu Luokka:Elävät henkilöt
Sykloni Mahina

Sykloni Mahina oli 4. maaliskuuta 1899 Australian Queenslandiin iskenyt trooppinen sykloni, joka surmasi yli 400 ihmistä, mikä tekee siitä tuhoisimman luonnonkatastrofin Australian historiassa. Se oli voimakkaimman eli luokan 5 sykloni. ==Lähteet== == Aiheesta muualla == * * Luokka:Vuoden 1899 luonnonmullistukset Luokka:Luonnonmullistukset Australiassa Luokka:Trooppiset hirmumyrskyt
Carolina Ruiz Castillo

Carolina Verónica Ruíz Castillo (s. 14. lokakuuta 1981 Osorno, Chile) on espanjalainen alppihiihtäjä. Hän edustaa seuratasolla Sociedad Sierra Nevadaa. Ruiz Castillo on kilpaillut maailmancupissa vuodesta 1998 lähtien. Hän voitti Meribelin syöksylaskun helmikuussa 2013. Lisäksi hän on sijoittunut toiseksi Sestrieren suurpujottelussa 2000. Ruiz Castillo osallistui MM-kisoihin ensimmäistä kertaa vuonna 1999. Tuolloin hän osallistui pujotteluun ja suurpujotteluun, muttei päässyt kummassakaan maaliin saakka. Ruiz Castillo oli vuoden 2001 kisoissa suurpujottelussa kahdeskymmenesensimmäinen ja supersuurpujottelussa 25:s. Hän kilpaili vuonna 2002 Salt Lake Cityn olympialaisissa, joissa hän sijoittui super-G:ssä viidenneksitoista. Ruiz Castillo osallistui kisoissa myös pujotteluun, jossa hän oli kahdeskymmeneskuudes ja suurpujotteluun, jossa hän keskeytti. Hän sai toistaiseksi parhaan arvokisasijoituksensa St. Moritzin MM-kisoista 2003, joissa hän oli supersuurpujottelussa yhdeksäs. Ruiz Castillo oli samassa lajissa viidestoista Santa Caterinan kisoissa 2005. Hän osallistui Torinon olympialaisissa 2006 kolmeen eri lajiin ja sai parhaan sijoituksensa suurpujottelusta, jossa hän oli kahdeskymmenes. Ruiz Castillo kilpaili Åren MM-kisoissa 2007 neljässä lajissa ja oli kolmenkymmenen parhaan joukossa syöksylaskussa ja supersuurpujottelussa. Hän oli super-G:ssä neljästoista Val d'Isèren kisoissa 2009. Ruiz Castillo osallistui kolmansiin olympialaisiinsa vuonna 2010 ja oli kyseisissä kisoissa syöksyssä viidestoista, supersuurpujottelussa kahdeksastoista ja suurpujottelussa kolmaskymmenesneljäs. Hän sijoittui syöksylaskussa yhdeksänneksitoista Garmisch-Partenkirchenin MM-kisoissa 2011. Schladmingin MM-kilpailuissa 2013 hän oli syöksylaskussa viidestoista ja supersuurpujottelussa 20:s. == Lähteet == == Aiheesta muualla == * Ruiz Castillon kotisivut Luokka:Espanjalaiset alppihiihtäjät Luokka:Vuonna 1981 syntyneet Luokka:Elävät henkilöt
Klitšau

Klitšau () eli Klitšev () on pikkukaupunki ja maaseutuvaltainen hallintopiiri Valko-Venäjän Mahiljoun alueella noin 40 kilometriä Babruiskin pohjoispuolella. Syksyn 2009 väestönlaskennan mukaan Klitšaun kaupungissa asui 7 521 ja koko piirissä 17 246 ihmistä. == Lähteet == == Aiheesta muualla == * Lyhyt kuvaus kaupungista (BYcity.org) * Kaupungin keskustan kartta (BYcity.org) * Кличевский район - Tietoa piiristä taajamineen (dorogiby.info) * WikiMapia karttalinkki kaupungista ympäristöineen, kohteiden selitykset pääosin tai * Neuvostoliiton aikaista topografiakarttaa 1:100 000 ja 1:200 000 alueesta * Piirin perustietoja ja kartta (emaps-online.com) * Tietoa piirin palveluista ja kuvia rakennuksista (region.mogilev.by) * Hallintopiiristä (region.mogilev.by) * Kansallinen sääennuste paikkakunnalle (pogoda.by) Luokka:Mahiljoun alueen kaupungit
Luusolu

Luusolut eli osteosyytit ovat mineralisoituneessa soluväliaineessa sijaitsevia yksitumaisia soluja. Ne syntyvät osteoblasteista eli luunmuodostajasoluista, jotka jäävät valmistamansa soluväliaineen vangiksi ja muuttuvat luusoluiksi tapahtuman, jota kutsutaan osteogeneesiksi, aikana. Luusolut ovat liittyneinä toisiin solu-ulokkeiden avulla: solu-ulokkeiden välissä olevia aukkoliitoksia edistää aineenvaihdunnan välittymistä solusta toiseen, kun taas mineralisoitunut soluväliaine estää hapen ja ravintoaineiden diffuusion tehokkaasti. == Lähteet == == Aiheesta muualla == *Solunetti: Osteosyytti Luokka:Luut Luokka:Solut
Naisten supersuurpujottelu alppihiihdon maailmanmestaruuskilpailuissa 2011

Naisten supersuurpujottelu alppihiihdon maailmanmestaruuskilpailuissa 2011 kilpailtiin 8. helmikuuta Kandahar-rinteessä ja se oli kisojen ensimmäinen laji. Kilpailuun osallistui 49 urheilijaa 20 eri maasta. == Tulokset == Sija Kilpailunumero Nimi Maa Aika Ero kärkeen 16 Elisabeth Görgl 1.23,82 21 Julia Mancuso 1.23,87 +0,05 17 Maria Riesch 1.24,03 +0,21 4 19 Lara Gut 1.24,26 +0,44 5 8 Anna Fenninger 1.24,64 +0,82 6 7 Elena Curtoni 1.24,65 +0,83 7 22 Lindsey Vonn 1.24,66 +0,84 8 10 Fabienne Suter 1.24,75 +0,93 9 6 Daniela Merighetti 1.24,91 +1,09 10 20 Anja Pärson 1.24,99 +1,17 11 14 Tina Maze 1.25,06 +1,24 12 23 Nicole Hosp 1.25,25 +1,43 13 11 Nadja Kamer 1.25,36 +1,54 14 1 Jessica Lindell-Vikarby 1.25,40 +1,58 15 28 Britt Janyk 1.25,42 +1,60 16 5 Laurenne Ross 1.25,65 +1,83 17 13 Ingrid Jacquemod 1.25,91 +2,09 18 29 Elena Fanchini 1.25,95 +2,13 19 3 Leanne Smith 1.25,96 +2,14 20 15 Marie Marchand- Arvier 1.25,97 +2,15 21 2 Marion Rolland 1.26,13 +2,31 22 31 Marie-Michèle Gagnon 1.26,32 +2,50 23 25 Johanna Schnarf 1.26,86 +3,04 24 36 Marie-Pier Prefontaine 1.27,25 +3,43 25 4 Margot Bailet 1.27,27 +3,45 26 26 Carolina Ruiz Castillo 1.27,75 +3,93 27 24 Maruša Ferk 1.28,48 +4,66 28 40 María José Rienda 1.28,68 +4,86 29 43 Maria Škanova 1.29,14 +5,32 30 42 Alexandra Coletti 1.29,31 +5,49 31 45 Edith Miklos 1.29,36 +5,54 32 44 Andrea Zemanová 1.29,42 +5,60 33 38 Anna Sorokina 1.29,88 +6,06 34 33 Karolina Chrapek 1.29,89 +6,07 35 41 Maria Belen Simari Birkner 1.31,73 +7,91 36 46 Anna Berecz 1.32,19 +8,37 37 47 Pavla Klicnarová 1.34,20 +10,38 38 49 Bogdana Matsotska 1.35,26 +11,44 DNF 9 Dominique Gisin DNS 12 Viktoria Rebensburg DNF 18 Andrea Fischbacher DNF 27 Stacey Cook DNF 30 Gina Stechert DNF 32 Lotte Smiseth Sejersted DNF 34 Andrea Jardi DNF 35 Klára Křížová DNF 37 Agnieszka Gąsienica Daniel DNF 39 Mireia Gutiérrez DNF 48 Macarena Simari Birkner == Lähteet == Luokka:Alppihiihdon maailmanmestaruuskilpailut 2011
Ansa vanhemmille

Ansa vanhemmille () voi viitata: *Ansa vanhemmille, yhdysvaltalainen David Swiftin ohjaama elokuva vuodelta 1961 **Ansa vanhemmille II, elokuvan toinen osa **The Parent Trap III, elokuvan kolmas osa **The Parent Trap IV: Hawaiian Honeymoon, elokuvan neljäs osa *Ansa vanhemmille, yhdysvaltalainen Nancy Meyersin ohjaama elokuva vuodelta 1998.
Antonio Eguino

Antonio Eguino (s. 1938) Antonio Eguino Cine latino on bolivialainen elokuvaohjaaja ja -kuvaaja. Hän opiskeli Yhdysvalloissa ja palasi Boliviaan 1967. Hän työskenteli Jorge Sanjinésin kuvaajana, ja he loivat yhdessä Latinalaisen Amerikan elokuvaklassikoita. == Pitkiä elokuvia == * 2005 Los Andes no creen en Dios * 1984 Amargo Mar * 1977 Chuquiago * 1975 Pueblo Chico == Lähteet == == Aiheesta muualla == *http://www.imdb.com/name/nm0251151/ Luokka:Bolivialaiset elokuvaohjaajat
Miesten supersuurpujottelu alppihiihdon maailmanmestaruuskilpailuissa 2011

Miesten supersuurpujottelu alppihiihdon maailmanmestaruuskilpailuissa 2011 kilpailtiin 9. helmikuuta Kandahar-rinteessä. Kilpailuun osallistui 73 urheilijaa 30 eri maasta. == Tulokset == Sija Lähtönumero Nimi Maa Aika Ero kärkeen 15 Christof Innerhofer 1.38,31 12 Hannes Reichelt 1.38,91 +0,60 19 Ivica Kostelić 1.39,03 +0,72 4 18 Didier Cuche 1.39,34 +1,03 5 21 Benjamin Raich 1.39,65 +1,34 6 8 Romed Baumann 1.39,79 +1,48 7 16 Carlo Janka 1.40,03 +1,72 8 9 Werner Heel 1.40,13 +1,82 9 14 Peter Fill 1.40,34 +2,03 10 13 Adrien Théaux 1.40,44 +2,13 11 17 Michael Walchhofer 1.40,51 +2,20 12 11 Bode Miller 1.41,06 +2,75 13 27 Silvan Zurbriggen 1.41,12 +2,81 14 24 Tommy Ford 1.41,21 +2,90 15 25 Matteo Marsaglia 1.41,26 +2,95 16 4 Andrej Jerman 1.41,35 +3,04 17 45 Ondřej Bank 1.41,36 +3,05 18 23 Travis Ganong 1.41,49 +3,18 19 43 Benjamin Thomsen 1.41,92 +3,61 20 28 Andrej Šporn 1.42,20 +3,89 21 35 Andreas Sander 1.42,40 +4,09 22 1 Aleš Gorza 1.42,45 +4,14 23 5 Patrik Järbyn 1.42,49 +4,18 24 48 Matts Olsson 1.42,55 +4,24 25 3 Thomas Frey 1.42,81 +4,50 26 40 Natko Zrnčić-Dim 1.43,15 +4,84 27 47 Stepan Zuev 1.43,63 +5,32 28 55 Truls Ove Karlsen 1.44,01 +5,70 29 57 Roger Vidosa 1.44,84 +6,53 30 61 Georgi Georgiev 1.45,23 +6,92 31 51 Tim Cafe 1.45,24 +6,93 32 41 Benjamin Griffin 1.45,63 +7,32 33 56 Nicola Kindle 1.46,75 +8,44 34 58 Yuri Danilochkin 1.46,81 +8,50 35 68 Igor Zakurdajev 1.47,12 +8,81 36 66 Matej Falat 1.48,26 +9,95 37 63 Michał Kłusak 1.48,29 +9,98 38 65 Igor Laikert 1.48,43 +10,12 39 60 Dmitriy Koshkin 1.49,07 +10,76 40 73 Rostyslav Feshchuk 1.49,79 +11,48 41 69 Taras Pimenov 1.51,04 +12,73 29 Yannick Bertrand DNS 71 Dimitri Gedevanishvili DNS 2 Ted Ligety DNF 6 Andrej Križaj DNF 7 Sandro Viletta DNF 10 Tobias Grünenfelder DNF 20 Aksel Lund Svindal DNF 22 Erik Guay DNF 26 Alexis Pinturault DNF 30 Kjetil Jansrud DNF 31 Jan Hudec DNF 32 Ed Drake DNF 33 Petr Záhrobský DNF 34 Andreas Romar DNF 36 Hans Olsson DNF 37 Tobias Stechert DNF 38 Mirko Deflorian DNF 39 Paul de la Cuesta DNF 42 Ferrán Terra DNF 44 TJ Baldwin DNF 46 Mark Syrovatka DNF 49 Kevin Esteve Rigail DNF 50 Maciej Bydliński DNF 52 Tin Široki DNF 53 Jaroslav Babušiak DNF 54 Aleksander Horošilov DNF 59 Cristian Javier Simari Birkner DNF 62 Nikola Chongarov DNF 64 Dalibor Šamšal DNF 67 Christoffer Faarup DNF 70 Pavel Chernichenko DNF 72 Georg Lindner DNF == Lähteet == Luokka:Alppihiihdon maailmanmestaruuskilpailut 2011
Berg (Norja)

Berg on entinen Norjan kunta Tromssan läänissä. Vuonna 2020 kunta liitettiin uuteen Senjan kuntaan. Sen rajanaapureita olivat idässä Lenvik, etelässä Tranøy ja lounaassa Torsken. Kunnan väestö oli jakautunut maantieteellisesti kahteen osaan. Noin 40 % väestöstä asui kunnan pohjoisosassa Mefjordværin ja Senjahopenin kalastajakylissä. Loppuosa asui eteläosassa, jossa sijaitsi myös kunnan hallintokeskus, Skalandin kylä. Tammikuussa 2013 tehdyn väestönlaskennan mukaan koko kunnassa oli 924 asukasta. Väkiluku oli laskenut vuodesta 1980 lähtien. ==Lähteet== ==Aiheesta muualla== Luokka:Norjan entiset kunnat Luokka:Senja
Bjarkøy

Bjarkøy on entinen Norjan kunta ja saari Tromssan läänissä. Kuntaan kuului saaria, jotka sijaitsevat Senjan (koillisessa), Grytøyan (etelässä) ja Vågsfjordenin (idässä) välissä. Kuntaan kuului myös Grytøyan saaren pohjoisosa ja asumattomia luotoja 23 km pohjoiseen varsinaiselta Bjarkøyan saarelta. Bjarkøy oli Tromssan läänin pienin kunta sekä pinta-alan että väkiluvun osalta. Väkiluku laski lähes ⅔ toisen maailmansodan jälkeen, lähinnä elinkeinoelämän muutosten ja huonojen liikenneyhteyksien takia. Asutus on tiheintä Bjarkøyan saarella, jossa sijaitsee myös entisen kunnan hallintokeskus, Nergårdin kylä. Bjarkøyn kunta liitettiin Harstadiin vuoden 2013 alussa. ==Lähteet== ==Aiheesta muualla== Luokka:Norjan entiset kunnat Luokka:Norjan saaret Luokka:Harstad
Hereä

Hereä on suomalainen maailmanmusiikkiyhtye, joka sekoittaa klassisia rytmejä moderneihin melodioihin, jazzelementteihin ja perinteisiin suomalaisiin teksteihin. == Diskografia == * Hereä (2007) Plastinka Records == Aiheesta muualla == * Yhtyeen kotisivut * Savon sanomat - levyarvio **** Luokka:Suomalaiset maailmanmusiikkiyhtyeet
Esa Vesmanen

Esa Vesmanen on suomalainen sisustusarkkitehti, joka on valittu vuonna 2008 Vuoden sisustusarkkitehdiksiVuoden kalustesuunnittelija (SIO), SIO ry. Internet Archive 21.10.2017. Viitattu 23.11.2021.. Hän on suunnittellut muun muassa Salme Opticin, Kontupisteen ja Kinnarps Kolmion sisustusarkkitehtuurin. ==Lähteet== *Sisustusarkkitehdit SIO *Vuoden 2008 sisustusarkkitehti -palkinnosta ===Viitteet=== ==Aiheesta muualla== *Esa Vesmanen IED- designverkostossa *Design Forum Suomi *Design Forumin näyttelystä Savonsanomissa, STT Luokka:Suomalaiset sisustusarkkitehdit Luokka:Syntymävuosi puuttuu Luokka:Elävät henkilöt
Mellari

Mellari oli Mellunmäen ja sen lähialueiden asukkaiden kohtaamispaikka Helsingissä. Se sijaitsee noin kymmenen minuutin kävelymatkan päässä Mellunmäen metroasemalta. Mellari on kutsumanimi, ja paikan virallinen nimi on Naapuruustalo Mellari. Nimi muuttui naapuruustaloksi vuoden 2021 alussa, kun tila siirtyi Helsingin kaupungilta Kalliolan setlementin ylläpitämäksi. Aikaisemmin paikka tunnettiin nimellä asukastalo Mellari. Mellarin toiminnan tavoitteena on tukea alueen asukkaiden kohtaamista ja yhdessä tekemistä. Tilaa voi käyttää maksutta erilaiseen yleishyödylliseen ja asukkaiden ideoimaan yhteisöllisyyttä lisäävään toimintaan. Kalliolan toimintaperiaatteiden mukaisesti Mellari on uskonnollisesti ja poliittisesti sitoutumaton, päihteistä ja syrjinnästä vapaa tila. Mellarin toiminta käynnistyi keväällä 2008 paikallisen Mellunmäki-Seura ry:n ylläpitämänä. Tuolloin Mellari sijaitsi ”vanhan ostoskeskuksen” alakerrassa ja tilaa toiminnalle oli noin 600 m². Mellarissa toimivat vuokralaisina myös sosiaalivirasto, partiolaiset, kahvila Eden sekä kierrätyspiste. Helsingin Kulttuurikeskus ylläpiti Mellarissa Mellupistettä, jonka tietokoneilla pystyi käyttämään Internetiä maksutta. Toiminta ostoskeskuksen tiloissa päättyi sen tultua puretuksi. Tilalle valmistui kerrostaloasuntoja ja Attendon hoivakoti vuonna 2019. == Lähteet == *Naapuruustalo Mellari *https://www.helsinginuutiset.fi/paikalliset/1198281 == Aiheesta muualla == *Mellarin avaamisesta Luokka:Mellunkylä Luokka:Helsingin rakennukset ja rakennelmat
Non, je ne regrette rien

Non, je ne regrette rien () on ranskalainen laulu, jonka teki tunnetuksi Édith Piaf. Piaf levytti kappaleen 10. marraskuuta 1960. Kappaleen on sanoittanut Michel Vaucaire ja säveltänyt Charles Dumont. Kappaleesta on tehty useita suomennoksia ja suomenkielisiä levytyksiä. Ensimmäisen kerran suomeksi kappaleen on sanoittanut Sauvo Puhtila, ja ensimmäisen suomenkielisen levytyksen siitä nimellä ”En kadu mitään” teki Vera Telenius vuonna 1974. Irina Milan levytti sävelmän vuonna 1975 albumilleen Milodia Eino Leinon ja itsensä tekemin sanoin nimellä ”Join kaiken pois”. Populaarikulttuurissa kappale on esiintynyt muun muassa elokuvassa Inception sekä Pasila- televisiosarjan jaksossa ”Non, je ne regrette rien”. == Laulun levyttäneitä == *Edith Piaf *Mireille Mathieu *Elaine Paige *Bad Boys Blue *Shirley Bassey *Cassia Eller *La Toya Jackson *Vera Telenius *Lea Laven *Laila Kinnunen *Irina Milan *Susanna Haavisto == Lähteet == Luokka:Ranskalaiset musiikkikappaleet Luokka:Édith Piaf Luokka:Vuoden 1960 kappaleet
Lapinvuokkokangas

Lapinvuokkokangas on tunturilla alue, jota luonnehtii lapinvuokko. Lapinvuokkokangas on ravinteinen tunturikangas.Norokorpi et al. 2008, s. 503. Sitä esiintyy ala- ja keskipaljakalla ravinteisilla tuntureilla, jossa on kalkkipitoista kalliota. Lapinvuokkokangas voi olla kuiva, melko kostea tai kosteaHenry Väre ja Rauni Partanen: Suomen tunturikasvio. Metsäkustannus OY 2009, ISBN 978-952-5694-40-6, s. 15. Kostea lapinvuokkokangas on niittymäinen. Hyvin kostealla kasvaa suokasveja muun muassa lettopajua ja tuppisaraa. Kosteahkolla kasvaa liekovarpiota ja sammalia. Kuivilla lapinvuokkokankailla on enemmän jäkäliä kuin sammalia. Kuivimpia lapinvuokkokankaita luonnehtii kalliosara (Carex rupestris) ja kuivaa, hieman kosteampaa lapinalppiruusu (Rhododendron lapponicum).Norokorpi et al. 2008, s. 503-504. Yleisesti lapinvuokkokankaalla kasvaa muun muassa tunturikohokkia, lampaannataheinää, napapajua, sinirikkoa ja tunturimaarianheinää.Norokorpi et al. 2008, s. 504. Lapinvuokkokankaat ovat keskittyneet Skandien ylityöntöalueen reunoille. Suomessa lapinvuokkokangasta on muun muassa Käsivarren alueen suurtuntureilla. Lapinvuokkokangas vaihettuu lumenviipymiin lapinorvokki-lapinvuokkokankaiden kautta. == Lähteet == * Yrjö Norokorpi et al: Osa 8 Tunturit teoksessa ===Viitteet=== Luokka:Biotoopit Luokka:Tunturipaljakka
Rakkauden resepti

Rakkauden resepti () on vuonna 2007 ensi-iltansa saanut yhdysvaltalainen romanttinen komediaelokuva, jonka on ohjannut Scott Hicks. Elokuvan pääosissa esiintyvät Catherine Zeta-Jones, Aaron Eckhart ja Abigail Breslin. == Juoni == Kate on ammatiltaan kokki, ja hän on hyvin tarkka ja omistautunut työlleen. Yllättäen hän saa kuulla siskonsa menehtyneen auto-onnettomuudessa. Katen tehtäväksi jää huolehtia orvoksi jääneestä siskon tyttärestään Zoesta. Kate yrittää sopeutua äidin rooliin samalla kun yrittää sinnitellä uuden oopperaa laulavan apulaiskeittiöpäällikkö Nicholasin kanssa. Zoe ja Nicholas kuitenkin ystävystyvät. == Rooleissa == Luokka:Vuoden 2007 yhdysvaltalaiset elokuvat Luokka:Yhdysvaltalaiset romanttiset komediat Luokka:Yhdysvaltalaiset uudelleenfilmatisoinnit Luokka:Scott Hicksin ohjaamat elokuvat